



ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

Λευκάδα, 30/6/2023

**ΔΕΛΤΙΟ ΤΥΠΟΥ**

**Δήμαρχος Λευκάδας Χαράλαμπος Καλός: «Συνεχίζει η δημοτική αρχή με διανοίξεις δρόμων και στη Δ.Ε. Ελλομένου**»

Με απόφαση της Οικονομικής Επιτροπής, την Τρίτη 27/6/2023, εγκρίθηκαν οι όροι διακήρυξης και ο καθορισμός ημερομηνίας δημοπράτησης του έργου **«Κατασκευή οδών σχεδίου πόλης Νυδριού - Μεγάλου Αυλακίου»**, με προϋπολογισμό **169.000,00€** με ΦΠΑ, και χρηματοδότηση από εισφορές.

Η ημερομηνία **δημοπράτησης** του ανοιχτού ηλεκτρονικού διαγωνισμού ορίστηκε η **25/07/2023**, ημέρα Τρίτη, και η ημερομηνία **αποσφράγισης** των προσφορών η **27/07/2023**, ημέρα Πέμπτη.

Το έργο περιλαμβάνει:

* εργασίες **διάνοιξης** τμήματος, της προβλεπόμενης από το σχέδιο πόλης Νυδριού – Μεγάλο Αυλάκι οδού Μ40, μήκους **181μ μέτρων** από την αξονοδιασταύρωση Κ219 προς την αξονοδιασταύρωση Κ454, ακολουθώντας τα υψόμετρα της ερυθράς από την προβλεπόμενη μηκοτομή της οδού. Το πλάτος της οδού θα είναι 6 μέτρα.
* γενικές εργασίες εκσκαφών για την **εξυγίανση** του υπεδάφους που περιλαμβάνει εκσκαφές για την απομάκρυνση του ακατάλληλου υλικού σε **βάθος 0,80μ**. Στην συνέχεια θα διαστρωθεί λιθορριπή σε στρώσεις συνολικού πάχους 0,60 μέτρων και στην συνέχεια θα κατασκευαστεί επίχωμα με επίλεκτο υλικό λατομείου κατηγορίας Ε4.
* κατασκευή **σωληνωτού οχετού** με τσιμεντοσωλήνες Φ100 εγκιβωτισμένους με σκυρόδεμα κατηγορίας C16/20. Το συνολικό μήκος του οχετού είναι **147 μέτρα**.
* εργασίες κατασκευής **υπόβασης** μεταβλητού πάχους και τέλος κατασκευής μια στρώσης **βάσης** σταθερού πάχους 0,10μ.

Μεθοδικά και με προγραμματισμό η δημοτική αρχή συνεχίζει με διανοίξεις δρόμων στον οικισμό για την καλύτερη εξυπηρέτηση και μετακίνηση των κατοίκων της περιοχής.

ΑΠΟ ΤΟ ΔΗΜΟ ΛΕΥΚΑΔΑΣ